Les' Copaque Production

Les' Copaque Production Sdn Bhd (digayakan sebagai LES' COPAQUE) ialah sebuah syarikat penerbitan dan studio animasi komputer 3D berstatus MSC yang bertapak di Shah Alam, Selangor, Malaysia. Les' Copaque bukan sahaja mengerjakan bidang animasi, malah menjadi syarikat pengeluar penuh yang juga melibatkan pengemukaan idea, rakaman suara dan pascapenerbitan yang disertakan dengan karya animasinya. Studio ini banyak melibatkan tenaga kerja dari bakat-bakat muda.

Sejarah
Les' Copaque ditubuhkan pada Disember 2005 oleh penerbit Haji Burhanuddin Md Radzi dan Hajah Ainon Ariff. Mereka bersama tiga graduan Universiti Multimedia (MMU) telah memulakan syarikat tersebut. Usamah Zaid Yasin merupakan salah seorang yang telah membantu menubuhkan syarikat ini dan dahulunya memegang jawatan Pengarah Kreatif di Les' Copaque. Mereka menamakan studio mereka sempena istilah bahasa Melayu "Last Kopek" yang bermaksud "peluang terakhir" dan ditukar ejaan menjadi seolah-olah bahasa Perancis.

Projek animasi sulung karya Nizam Razak, Safwan Karim dan Usamah sendiri, Misi Mustahak, yang merangkul empat anugerah pada tahun 2005: Karya Terbaik ("Best of the 10th MVA 2005") dan Pingat Emas Filem Animasi Pendek (Terbuka) di Anugerah Video Malaysia (MVA) ke-10; Tertiary Student Projects (Multimedia Kreatif) di Koridor Raya Multimedia-APICTA 2005; dan Best of Multimedia University Collection 2005 di Creative Pixels, Galeri Seni Negara telah menarik minat penerbit untuk menubuhkan syarikat animasi bersama mereka.

Khidmat Les' Copaque pernah digunakan untuk menghasilkan pesanan khidmat masyarakat serta satu iklan GT Jepun pada tahun 2006. Syarikat ini juga melangkah ke menghasilkan cereka animasi pendek Geng: Pengembaraan Bermula pernah merangkul gelaran juara keseluruhan, filem animasi terbaik dan pengarah animasi terbaik di Anugerah Filem Pendek 2006.

Pada tahun 2007, Les' Copaque memperkenalkan watak animasi yang tersohor di Malaysia, iaitu Upin & Ipin sempena menyambut Ramadan dan Aidilfitri, sementara mengusahakan filem Geng: Pengembaraan Bermula yang turut menampilkan adik-beradik kembar tersebut. Filem itu akhirnya dikeluarkan pada 12 Februari 2009, dan berjaya memungut hasil kutipan pawagam sekitar RM 6.2 juta, menjadikannya antara filem Malaysia yang meraih kutipan tertinggi dalam sejarah.

Pada 2014, Les' Copaque telah menubuhkan akademi animasinya yang tersendiri kerana menyedari pendidikan dalam bidang ini amat penting dalam membangunkan  sebuah produksi 3D tidak kira sebagai pekerja, usahawan dan pemilik produksi. Bidang Animasi 3D bukan lagi hanya bergantung dalam menghasilkan kartun sahaja, tapi bidang ini sudah meluas ke beberapa cabang. Les' Copaque Animation Academy (LCAA) dibangunkan bukan sahaja memenuhi  kehendak pasaran tetapi LCAA juga menjadi pelengkap  kepada bidang pendidikan di peringkat kemahiran sehingga ke tahap universiti.

 Anak syarikat 

Antara anak syarikat yang ditubuhkan ialah
 Les' Copaque Game Development (LCGDI)
 Les' Copaque Animation Academy (LCAA)
 Les' Copaque Training Centre
 Les' Copaque Merchandising (Upin & Ipin Store)
 Geng' Corner (Upin & Ipin Flava)
 Les' Copaque Film (LC Film)

Filemografi
Filem
 Filem Tarikh Tayangan Tahun Pengedar1 Geng: Pengembaraan Bermula 12 Februari 2009Grand Brilliance2Upin & Ipin: Jeng Jeng Jeng!  24 November 2016Primeworks StudiosMNC Media (Indonesia)3Upin & Ipin: Keris Siamang Tunggal 21 Mac 2019GSC Movies (Malaysia, Singapura, Brunei)Walt Disney Studios Motion Pictures (Antarabangsa)MNC Media (Indonesia)4Dongeng Sang Kancil 26 Disember 2024Astro Shaw5Puteri Limau

Televisyen
 Nama Tarikh Tayangan Upin & Ipin (2007 – 2017) di TV9(2010 - Sekarang) di MNCTV(2011 - Sekarang) di Astro(2024 - Sekarang) di RCTI  Pada Zaman Dahulu (2011 - 2017) di TV AlHijrah
(2016 - kini) di MNCTV(2017 - kini) di Astro Ceria Puteri (ditayang pada 2014) di TV3 Upin & Ipin Iqra' (2019 - kini) di Astro Prima(2020 - kini) di MNCTVUpin & Ipin : The Helping Heroes(2020 - kini) di resmi YouTube Les Copaque
(2023 - kini) di MNCTV (Indonesia)
(2024 - kini) di Astro Ceria (Malaysia)

Lain-lain
 Nama Ditayangkan Di DaDuDiDo YouTube Ingat! YouTube

Drama Les' Copaque (LC FILM)
 Drama & FilemPenerbitPengarahDitayangkan Di Zaiton: CeritakuHaji BurhanuddinEsma Daniel1 November 2012 di PawagamMakcik BawangSetiap Isnin - Khamis di TV1Maaf Zahir Batin Tak JadiNoradyman Md SulaimanNazir Jamaluddin24 Mei 2020 Di TV Okey

Aksi Langsung
 Nama Ditayangkan Di Kembara Warisan Detektif Upin Ipin YouTube

Taman Tema

Upin & Ipin Theme Park (Akan Datang)

 Kritikan dan kontroversi 
Pada tahun 2020, salah satu watak dalam siri Upin & Ipin, Fizi telah menimbulkan kritikan dari kalangan penonton Indonesia apabila mempersendakan Upin dan Ipin dalam episod 'Syahdunya Syawal' di mana beliau membalas dengan mengatakan "Takdelah Syurga!" apabila mengaitkan dengan frasa 'Syurga di bawah tapak kaki ibu'. Pengarah Kandungan Kreatif, Nur Naquyah Burhanuddin berkata, itu antara permintaan mereka selepas babak terbabit meruntun hati ramai yang menontonnya.
Setelah beberapa hari, Fizi meminta maaf menerusi video yang dimuat naik di saluran YouTube mereka. Dalam video berdurasi empat minit itu, Fizi mengakui menyesal dengan keterlanjuran katanya kepada Upin dan Ipin.

Drama di sebalik kolaborasi mereka bersama Tsurubaya menerusi penampilan Ultraman Ribut pada tahun 2014 apabila beliau dijemput oleh rakan mereka di Indonesia untuk mengadakan mesyuarat bersama Tsurubaya di mana rakan mereka mengatakan bahawa populariti Upin & Ipin semakin merosot dan rakan tersebut juga mengatakn bahawa mereka mampu menghasilkan animasi lebih baik berbanding Les' Copaque. Setelah tegangan tersebut, Les' Copaque dan Tsurubaya bersetuju dengan terma dan syarat sekaligus Ultraman Ribut membuat kemunculan dalam siri tersebut, Walau bagaimana pun, mereka terpaksa untuk menarik semula perjanjian setelah dua tahun kerana tidak menembusi pasaran Jepun.

Kritikan tersebut berpanjangan ke arah ibu bapa apabila mereka risau dengan penampilan seksi menerusi muzik video Goyang Upin & Ipin di mana diinsiprasikan daripada Dangdut di Indonesia. Walaupun komen telah ditutup di laman YouTube, kritikan tersebut berpanjangan di Twitter.

Mereka juga telah menimbulkan kontroversi di mana mereka memuat naik salah satu episod podcast di YouTube mereka dengan mengupas isu drama di set penggambaran dengan mengaitkan masalah staf toksik. Rata-rata netizen menimbulkan rasa ketidakpuasan hati terhadap mereka serta bekas staf yang rasa puas hati apabila mereka memuat naik video tersebut. Pengasas Les' Copaque, Haji Burhanuddin Radzi membalas bidaan tersebut dengan menayang kekayaan aset yang dimiliki beliau serta mengatakan 'kebanyakkan komen pembencian (adalah) terhadap kejayaan kami'. Namun begitu, kritikan tersebut berpanjangan di komen pos tersebut.

Salah satu staf mereka bersifat dengki di Twitter terhadap kejayaan Mechamato Movie terbitan Monsta dan Astro Shaw ditayangkan di Jepun dengan membalas 'terdapat satu animasi yang sudah bertapak lebih sedekad'. Netizen mengecam bidaan tersebut seterusnya staf tersebut meminta maaf atas salah faham tersebut. Kecaman tersebut berterusan walaupun telah meminta maaf.

Rujukan


Pautan luar


YouTube Les' Copaque
Facebook Les' Copaque
Instagram Les' Copaque
Twitter Les' Copaque
TikTok Les' Copaque



Kategori:Syarikat penerbitan televisyen Malaysia
Kategori:Syarikat animasi Malaysia
Kategori:Syarikat yang ditubuhkan pada 2005
Kategori:Syarikat penerbitan filem Malaysia
Kategori:Studio animasi Malaysia
Kategori:Penubuhan 2005 di Malaysia